નોર્થ કોરિયાના તાનાશાહે હાલના સમયમાં જ ૨૨ બેલાસ્ટિક મિસાઇલ્સના ટેસ્ટ કર્યા છે. તે છેક અમેરિકા પર હુમલો કરી શકે તેવી ઇન્ટરકોન્ટિનેન્ટલ મિસાઇલનું પરીક્ષણ કરે તેવી વાત પણ છે. તેની પાસે પાકિસ્તાને આપેલી પરમાણુ બોમ્બની ટેક્નોલોજી પણ છે. તેણે પરમાણુ પરીક્ષણો પણ કર્યાં છે અને હથિયારો પણ ડેવલપ કર્યાં છે. બીજી બાજુ ચીન તેના મૂક સમર્થનમાં છે. એટલે યુએસ સ્વાભાવિક રીતે સાઉથ કોરિયાની મદદ કરે. તે ઉપરાંત જાપાનને પણ નોર્થ કોરિયાથી ખતરો છે એટલે તે પણ સાથે આવી ગયું છે.